****

**Kaukázusi tündérmese Budapesten**

**Egy, a Kaukázusból érkező modern tündérmese elevenedik meg április 8-án, a Kongresszusi Központ színpadán. Három fiatal, bájos hölgy egy kis kaukázusi falucskából az internet, a YouTube és Facebook segítségével hihetetlen ismertségre tettek szert, és néhány hét alatt világsztárokká váltak: a Trio Mandili először érkezik Magyarországra.**

A “mese” egy átlagos napon kezdődött, amikor is a három barátnő, Tatuli, Tamara és Irina ragyogó időben sétáltak a falujukban az országúton és jókedvükben énekelni kezdtek. Tatuli a telefonjával fel is vette egyik kedvenc és sokszor énekelt, azóta világslágerré vált Apareka című dalukat, amit aztán feltöltött az internetre. A videó drámaian megváltoztatta a lányok életét, hiszen a dal két héten belül többmilliós nézettséget ért el. A Trio Mandili híre  eljutott a világ legkülönbözőbb pontjaira és a zenekar napok alatt hatalmas rajongótábora tett szert, ami napról napra növekszik. Az általuk megosztott újdonságok miatt érdemes Facebook oldalukat is követni.

A trió neve “Mandili” – egy grúz fejkendő fajta, amelyet a nők nagy gyakorisággal viselnek. A tradíciónak megfelelően ezt a kendőt a földre dobják, ha két vitázó férfi között békét akarnak teremteni.

Természetesen a váratlan siker nagyon boldoggá tette a lányokat, de ennek ellenére Tatuli Mgeladze, Tamara Tsiklauri és Irina Midelauri alázatosak maradtak az énekléshez és a dalokhoz. A múlt év izgalmasan telt a három hölgy számára; megjelent első albumuk, a “White Love”, mely az emberek kapcsolatiról és szeretetéről szól. A Trio Mandili az egész világon turnézik, a folk fesztiválok rendszeres fellépői, valamint nagysikerű, önálló koncertek házigazdái. A Trio Mandili Grúzián kívül, Ukrajnában, Kazahsztánban, a Baltikumban, Amerikában és Ausztráliában is megdobogtatta a közönség szívét.

Videók:

<https://www.youtube.com/watch?v=IbsQJBxICN0>

<https://www.youtube.com/watch?v=KQr_VY5ObdY>

<https://www.youtube.com/watch?v=l0TxlTr_OY8>

<https://www.youtube.com/watch?v=PkqfKt5m4c0>

<https://www.youtube.com/watch?v=tlVqyNV4CEo>

<https://www.youtube.com/watch?v=zMTwB5iI3uE>

Budapest, 2017. február 27.

Vető Viktória

presspresso

204113504